Zhang Dongsun
Zhang Dongsun var en kinesisk filosof, der kom fra en rig familie i Zhejiangprovinsen og blev en praktiserende lægbuddhist, før han rejste til Japan for at studere filosof ved Tokyo Universitet. Han vendte tilbage til Kina i 1911 og underviste i filosofi ved flere universiteter, herunder Beijing Universitet. Han nød en stor akademisk karriere og opnåede at blive medlem af Centralkomiteen, da Den Kinesiske Folkerepublik blev skabt i 1949. Zhang Dongsun faldt dog i unåde, og hans skrifter blev censureret samtidig med at han måtte forlade posten i Centralkomiteen. Han måtte flere gange lide under hård og tvungen selvkritik og blev endog beskyldt for at spionere for USA. Zhang Dongsun tilbragte sine sidste år som indespærret på et hospital i Kina.
Zhang Dongsun ønskede at indgå i en mere kritisk dialog med vestlig filosofi. Hans filosofi har fået etiketten pluralistisk eller kulturel epistemologi, herunder forstået som det forhold, at diverse kulturer konstruerer deres viden forskelligt. Zhang Dongsun er desuden kendt for at have udviklet en sociologisk teori om viden.